safouaneb/arywiki huggingface dataset:
نايضة

نايضة ؤلا حيحة ؤلا نوڤيل سين (ب لفرانساوية Nouvelle scène) هيّا حركة تقافية ؤ فنّية بانت ف لمغريب، سيرتو ف كازا، ف لعقد لّول د لقرن واحد ؤ عشرين ؤ نقدرو نعتابروها باقة مستامرة تال دابا. هاد لحركة عندها بزاف د تّجليات ف لفنون بحال لموسيقا، رّسيم، ؤ لاداب، ؤ مدعومة ؤ مݣيدية سيرتو من طاراف شّباب. لمصطلح د نايضة تخدّم ل لمرة لّولة ف غلاف ديال مجلة تيلكيل ف ماي 2006. نقدرو نݣولو بشكل عام بلي حركة نايضة هيّا نتيجة ديال طلوع جيل جديد د شّباب لي متاتر ب لعولامة ؤ لانتيرنيت، ؤ باغي تغيير جدري ف بزاف د لميادين. هاد لحركة كاتدعو ل تقافة حورة، بعيدة علا لبيروقراطية د صناعة د تّقافة ف لقنوات رّسمية. كاين لي كيقارنها ب حركة موڤيدا لي بانت ف سپانيا مورما مات لجينيرال فرانكو. علا مستوى لموسيقا، واحد من اهم لاحدات كان هوّا طليق ديال لبولڤار ف 1999، لي هوّا فيستيڤال د لموسيقا كيتدار كولا عام ف كازا، ؤ كيجيو ليه شّباب من لمغريب كامل، باش يسمعو ل نواع موسيقية بحال رّاپ ؤ لهاردروك. من بين اهم لموسيقيين ؤ لݣروپات د لموسيقا لي بانو مزيان ؤ تشهرو ف لپولڤار كاين هوبا هوبا سپيريت، دون بيݣ، فناير، اش كاين، ؤ غيرهوم. هاد لحركة لموسيقية ب تّحديد كاتسما "حيحة ميوزيك". علا مستوى رّسيم ؤ لفنون ديال تازواقت، بانو موبادرات بحال صباغة باغة ف 2013 لي كيشاركو فيها فنانين من لمغريب ؤ من برا ف تزيين لفاصادات د لمباني ف لمدون لكبار بحال كازا، رّباط ؤ مراكش، لي باقي كاتدار كولا عام. علا مستوى لاداب ؤ لّيسانيات ؤ سّياسة لّوغاوية، شتدو لموطالبات ب دّاريجة كا لوغة د لكتابة ؤلا حتا باش يتقرّا بيها ف لمدارس، سيرتو ف لمستويات لّولة، ؤ خرج عاداد مابيهش ديال لاعمال لادابية ؤ طرجمات ب دّاريجة، بحال ريوايات ؤ كتوبا علا مواضيع بحال لفلسفة، لّانݣويستيك ؤ صّيونص. هادشي نتيجة طابيعية ديال تخدام دّاريجة كا لوغة د تّواصل ف انتيرنيت ؤ اسيميس، من طاراف شباب لي ولّات عندهوم هاد لّوغة عادية ؤ متداولة ف لكتابة، عكس لاجيال لي قبل منهوم. كاينين موبادرات لي كومبيناو جوج ؤلا كتر من هاد لمضاهر تّقافية، بحال لمجلة د سكف كف ديال لكوميكس ب دّاريجة، لي ساهمو فيها مجموعة د شّباب بحال زينب فاسيكي، لي من بعد دارت اعمال د لكوميكس ديالها، ؤ موبادرات بحالها. نتيقادات. من بين لنتيقادات ضد حركة نايضة، كاين مقال تّنشر ف 4 يونيو 2007 ف جورنال التجديد لي تابع ل حيزب لعدالة ؤ تنمية، لي عتابر بلي لبولڤار "خاطار علا لهوية لمغريبية". ؤ بشكل عام لاسلاميين كانو معارضين ل لحركة ؤ لمضاهر تّقافية ديالها علا جميع لمستويات، ؤ طّلوع د حيزب لعدالة ؤ تّنمية ل لحوكومة ف لنتيخابات د 2011، تقريبان ادّا ل ركود ديال حركة نايضة شي سنوات قبل ما يعاودو يحييوها موبادرات تقافية جداد. تغطية. خرجو جوج د لافلام وتائقية كيهضرو علا نايضة، لولاني ف 2007 ديال فريدة بليزيد ؤ عبدرحيم مطور ب سميت "كازا نايضة! " ؤ تاني ف 2019 د هشام لعسري ب سميت "نايضة؟ ".
هيرپيس

هيرپيس ؤلا ايرپيس (ب لّاتينية Herpis ؤلا Eerpis) هيّا مدينة مورية رومانية قديمة لي لموضع ديالها حاليا مامعروفش، ؤ كانت تابعة ل اقليم موريطانية طّنجية. من بين لفرضيات لي تّقتارحو هوما بلي تكون هيرپيس هيّا نيت تازة ؤلا ݣرسيف. هيرپيس هيّا ف لغالب لموضع فين كانت لقبيلة لامازيغية ديال لهيرپيديطاني ف لفترة رّومانية. هيرپيس مدكورة ف لخاريطة ديال شمال غرب افريقيا ف كتاب لجغرافيا ديال لمؤريخ ليوناني كلاوديوس پطوليمايوس، لي عاش ف لقرن تّاني لميلادي.
لباس

لّباس هوّا اي ستون كاتّغطّا بيه لكسدة، عادتن كيكون مصاوب من لقماش، جّلد د لحيوان ؤلا اي مادة كاتّلقا ف طّابيعة ؤلا كاتّصاوب من مواد اولية كاتّلقا فيها. اقدم اتار د لّباس ف لعالام تّلقا ل حد سّاعة كان ف واحد لمغارة حدا تمارة ف لمغريب، ؤ كيرجع ل هادي 120000 عام.
أبراهام لينكولن

ابراهام لينكولن (بلينݣليزية: Abraham Lincoln - تولد ف 12 فبراير 1809 ف كينتاكي، مات ف 15 ابريل 1865 ف واشينطون) كان الرايس نمرة 16 ديال لميريكان، من 1861 تا تقتل ف 1865. تعرف لوقت اللي حكم فيه بلحرب لاهلية ف لميريكان، و ساهم لينكولن باش يساليها، ملّي بززو على لولايات اللي نفاصلو ف لجنوب باش يحطّو السلاح و يرجعو للميريكان. من لحوايج لمهمّة اللي وقعات ف لوقت اللي حكم فيه لينكولن هي باللي لميريكان منعات لعبودية (ف 1865). مصادر. لمزاود. تقدر تزيد شوف بزاف د تّصاور و لمعلومات ديال ابراهام لينكولن ف ويكيميديا كومنز.
جاك شيراك

جاك شيراك (ب لفرانسوية: Jacques Chirac - تولد ف 29 نونبر 1932، مات ف 26 شتنبر 2019 ف باريز) كان سياسي فرنساوي و رئيس د فرانسا من 1995 ل 2007. قبل ما يكون رئيس كان عمدة د باريز من 1977 ل 1995، و وزير اول د فرانسا من 1974 ل 1976، و من 1986 ل 1988. جاك شيراك تعرف حيت كان ضد لحرب د لميريكان ف لعراق، و باللي ف وقتو (استفتاء ف عام 2000) نقص لوقت اللي كان تيحكم فيه الرئيس د فرانسا من 7 ل 5 سنين.
حوكومة لفاسي

حوكومة لفاسي هي لحوكومة د لمملكة د لمغريب من 15 اكتوبر 2007 حتال 3 يناير 2012، ف لولاية تشريعية تامنة د مجليس نواب. تطور د تشكيلة. تعيين د 20 غشت 2008. ف 20 غشت 2008، عين لماليك محمد ساديس دريس ضحاك امين عام د لحوكومة، بلاصت عبدصادق ربيع لي كان توفا ف 12 غشت. لاقالة د 23 دجنبر 2008. قرر لماليك محمد ساديس ف 23 دجنبر 2008 يحيد كاتب دولة ف وزارة شؤون لخارجية احمد لخريف ب سباب انه خدا لجنسية صبليونية. تبديل د 29 يوليوز 2009. ف 29 يوليوز 2009، لماليك محمد ساديس عين ربعة د لاعضاء جداد ف لحوكومة، من بينهم تلاتة د لوزارا ؤ كاتب دولة، لي هوما: محند لعنصر، وزير دولة؛ منصف بلخياط، وزير شباب ؤ رياضة بلاصت نوال لمتوكل لي بغات تفرغ لخدمتها ف لجنة لؤلمپية دولية؛ بنسالم حميش، وزيرة تقافة بلاصت توريا جبران لي عندها مشاكل صحية؛ محمد ؤزين، كاتب دولة ف وزارة شؤون لخارجية. تبديل د 4 يناير 2010. ف 4 يناير 2010، لماليك محمد ساديس عين خمسة د لاعضاء جداد ف لحوكومة، من بينهم ربعة د لوزارا ؤ كاتب دولة، لي هوما: طيب شرقاوي، وزير داخيلية بلاصت شكيب بنموسى؛ محمد طيب ناصري، وزير لعدل بلاصت عبد الواحد الراضي؛ ياسر زناݣي، وزير سياحة ؤ صناعة تقليدية بلاصت محمد بوسعيد؛ دريس لشݣر، وزير مكلف ب لعلاقات معا لبرلامان بلاصت محمد سعد لعلمي لي ولا وزير منتدب ل تحديت لقطاعات لعامة بلاصت محمد عبو. تعيين د 2 دجنبر 2010. ف 2 دجنبر 2010، عين لماليك محمد ساديس عبدلطيف لوديي وزير منتدب ل ادارة ديفاع لوطني، بلاصت عبدرحمان سباعي لي كان توفا ف 22 اكتوبر.
إدمون لمالح

ادمون عمران لمالح (بلامازيغية: ⵉⴷⵎⵓⵏ ⵄⵎⵔⴰⵏ ⵍⵎⴰⵍⵃ - تولد ف 30 مارس 1917 ف اسفي، مات نهار 15 نونبر 2010 ف الرباط) كان صحافي و كتاتبي مغريبي يهودي كيعارض الصهيونية و ماكانش كيعتارف بلبلاد ديال اسرائيل. عاش بزاف د لوقت ف لمدينة د الصويرة و وصّا باش يتدّفن فيها ملّي يموت. لمالح كان معارض ديال لملك لحسن التاني، و ف 1965 مشا يسكن ف فرانسا و بدا تيقرّي لفلسفة ف باريز. رجع للمغريب ف 1999 و سكن ف الرباط تا مات. كتوباتو. بدا ادموند لمالح يكتب وهو كبير ف لعمر (كتب اول كتاب و هو عندو 63 عام) وكان تيكتب بلفرانساوية. من لكتوبة لمعروفين ديالو كاين:
ؤطو فون بيسمارك

ؤطو فون بيسمارك (بلالمانية: Otto von Bismarck) (تولد ف 1 ابريل 1815 ف شونهاوزن - مات ف 30 يوليوز 1898 ف فريدريشسروه) كان سياسي و ديبلوماسي و كتاتبي الماني، معروف باللي هو اللي وحّد المانيا من بزاف د لامارات مفارقة ل بلاد وحدة صحيحة و كبيرة. فون بيسمارك كان هو رئيس لووزارا د لمملكة د پروسيا من 1862 تال 1890، كان من لمؤسسين د لامبراطورية د المانيا ف 1871 من مورا بزاف د لحروب مع الدانمارك و لوطريش و فرانسا، و كان اول مستشار ديالها. مات بيسمارك نهار 30 يوليوز، و تبنا ليه ضريح باقي تيزوروه الناس تال دابا.
بابا كامپيستريس

بابّا ؤلا يوليا بابّا كامپيستريس (ب لّاتينية Iulia Babba Campestris) هيّا مدينة مورية كانت ولّات كولونيا ف لعهد ديال لامبراطور اوݣوستوس ما بين 33 ؤ 27 قبل لميلاد، بعدما مات لماليك بوكوس تّاني ؤ ولات مملكة موريطانية تابعة ضمنيا ل رّومان. لموضع ديال هاد لمدينة حاليا مامعروفش ب تّحديد ؤ باقة كاينة مداكرة عليه مابين لحرايفية د تّاريخ، وخا لوجود ديالها متوكد ب لكتابات ؤ لخرايط رّومانية. لمدينة مدكورة عند پلين لقديم ف لكتاب لخامس ديال تّاريخ طّابيعي، لجغرافي د راڤينا، سطيفان لبيزنطي، ولاكين مامدكوراش ف تّسافيرة د انطونين. ف تاموسيدا تّلقات نقيشة ب لّاتينية كاتشير ل "كولونيا بابّينسيس" لي تقدر تكون مقصود بيها مدينت بابّا كامپيستريس، وخا هادشي ماشي يقيني. واحد لفرضية قوية كاتݣول بلي بابّا هيّا نيت لمدينة لي كاتبان ف شي خرايط رومانية ؤ ف تّسافيرة د انطونين ب سميت "ؤپيدوم نوووم"، لي هيّا غالبا مدينت لقصر لكبير. بابّا كانت من بين تلاتة د لمدون لي ردّها لامبراطور اوݣوستوس كولونيا رومانية باش يسكنو فيهوم لعساكريا لمتقاعدين لي شاركو ف معركة اكتيوم لي طرات ف 31 قبل لميلاد؛ جّوج لوخرين هوما باناصا ؤ زيليس. علا حساب لمؤرّخ لالماني طيودور مومزن، علاين 10000 عساكري ف لمجموع ستاقرو ف هاد لمدون ب تلاتة. سّمية. "بابّا" تقدر تكون جات من سّمية ديال رب معبود امازيغي ؤ بونيقي لي سميتو بابا ؤلا باباي، ؤ لي ب لّاتينية كاتّكتب ؤلا. كلمة "كامپيستريس"، لّي تّلقات مكتوبة ف جوج شقوفا د لفلوس من تامودا ؤ زيليس، جات من لكلمة لّاتينية لي كاتعني "ارض د لفلاحة" ؤلا "موعسكار".
رشيد لمرابطي

رشيد لمرابطي، تولد ف 3 مارس 1982 ف زاݣورة، هو جراي مغريبي متخصص ف ؤلطرا ترايل، معروف بلي ربح لماراطون د رملة تسعود د لمرات. حياتو. تولد لمرابطي ف 1982 ف زاݣورة وسط من فاميلة د لفلاحة كيزرعو دلاح. خوه صغير، محمد، لي صغر منو ب عشر سنين حتا هو جراي د ؤلطرا ترايل. ف 2011، شارك ل لمرة لولة ف لماراطون د رملة ؤ ربحها ف نفس لعام. كيجري لمرابطي حتا ف لفوق د لجبال، خصوصا ف فرانصا. تكلاصا تاني ف ؤلطرا تور د ربعة د جبال ف 2015 ؤ تاني ف ؤلطرا ترايل د لمون بلون ف 2016. ف 2017، طلع جبل توبقال ف ساعتاين ؤ حضاش لدقيقة من لعلو د 1954 ميترو ل 4167 ميترو.
ؤپيدوم نوووم

هادي صفحة د التوضيح، كلمة ؤپيدوم نوووم ؤلا ؤپيدوم نوڤوم هيّا سمية قديمة ديال هاد لمدون لي كانو ف لامبراطورية رّومانية:
زين لعابدين بنعلي

زين لعابدين بنعلي، تولد ف 3 شتنبر 1936 ف حمام سوسة ؤ مات ف 19 شتنبر 2019 ف جدة، اللي كان كيتسمّا تا "الزين" ولا "بن علي"، كان عسكري و سياسي تونسي. كان هو تاني رئيس ديال تونس من مورا لاستقلال ديالها (من 1987 ل 2011). خذا بنعلي لحكيم ديال تونس من مورا ما دار نقيلاب على الرئيس اللي قبل منو لحبيب بورݣيبة، و قال باللي "ولا تيخرّف و ما بقاش قاد يحكم". نهار 14 يناير 2011، هرب بنعلي من تونس من مورا بزاف د لمظاهرات اللي كانو ضدو، و مشا ل السعودية اللي بقا فيها تا مات. لمظاهرات ضد بنعلي كانو هوما لبدية د الربيع الديموقراطي ف لمنطقة د شمال افريقيا و الشرق لاوسط، و بدّلو لوضعية السياسية د بزاف د لبلدان. ف لوقت د لحكيم ديالو، كان بنعلي ماشي ديموقراطي و قمع بزاف د الناس و لحريات. ف 2012 حكمات عليه محكمة ف تونس ب لمؤبد غيابيا على داكشي لي دار، و ف ابريل 2013 حكمات عليه محكمة عسكرية ب مؤبد اخر على لقمع لي دار ف لمظاهرات ف لمدينة د صفاقس.
ݣاميلة ماكاتسالاش

لݣاميلة لي ماكاتسالاش هيّا ݣاميلة لي كاتبقا ديما لعافية شاعلة عليها، ؤ داكشي لي كياخد منها بنادم باش ياكلو، كيعوضو ب مقادير جديدة ديال لخوضرا ؤلا لّحم ؤلا لحوت ؤ غيرهوم. هاد لكونسيپط كانلقاوه سيرتو ف لكوزينة ديال لقرون لوسطى، ف رّيسطورات ؤ لوطيلات لي كانو ديما كيستقبلو لكليان ؤ خاص لماكلة تكون ديما واجدة. رّوكور لمعروف ديال ݣاميلة ماكاتسالاش كان ف واحد رّيسطو ف پيرپينيان ف فرانسا، لي بقات كاتطيب من لقرن 15، تال لحرب لعالامية تّانية. رّوكور ديال ݣاميلة باقة شاعلة دابا شادو ريسطو ف طايلاند، ب 47 عام (من 1974).
أد نوواس (لمغريب)

اد نوواس ؤلا اد نوڤاس (ب لّاتينية Ad Novas) هيّا تجمع سكاني قديم مدكور ف تّسافيرة د انطونينوس كان ف لفترة رّومانية علا طّريق رّومانية مابين طانجا ؤ وليلي. لموضع ديالها مامعروفش ب تّحديد، ولاكين جا غالبا ف وادي لخروب لي فيه بزاف د لاتار لقديمة، ؤ لحتيمال لكبير هوّا ف بني عروس لي تّلقاو فيها لاتار ديال قرية لي كاترجع ل لفترة لقبل رومانية ؤ تدمرات ف لقرن تّالت، ؤ عاد تّبنا فوق منها ݣصر من بعد.
أد نوواس

كلمة اد نوواس ؤلا اد نوڤاس هيّا سمية قديمة ديال هاد لمدون لي كانو ف لامبراطورية رّومانية:
ڤالا

ڤالا ؤلا والا (ب لّاتينية Vala ؤلا Uala) هيّا مدينة مورية معروفة بلي كانت ابعد مدينة ف لجانوب ديال مملكة موريطانية، وخا لعولاما ماشي متيقنين 100% واش كانت تابعة ليها ؤلا لا. لموضع ديال هاد لمدينة مامعروفش، مي كاينة فرضية بلي هيّا نيت تارودانت لقديمة.
ناصر بوريطة

ناصر بوريطة (مزيود ف 27 ماي 1969) هوّا وزير د لخاريجية د لمغريب من 5 ابريل 2017. كان تعيّن امين عام ديال ويزارة لخاريجية ف 2011، ؤ وزير مونتاداب ل وزير لخاريجية ف 2016. كان خدا ديپلوم ف لقانون لعام (لعالاقات دّولية) من كلية د لعولوم لقانونية ؤ لقتيصادية ؤ لجتيماعية ف 1991، سرتيفيكة ف لعلاقات دّولية ف 1993، ؤ ديپلوم د دّراسات لعليا (موقابيل ديال ماستر) ف لقانون لعام دّولي ف 1995. ف 2002، كان بوريطة رئيس ديال لاجهزة رّئيسية ف لامم لمتحدة، ؤ من 2002 تال 2003 كان مستشار ل لبيعتة لمغريبية ل لمجموعات لؤروپية ف بروكسيل. من 2003 تال 2006، كان رئيس ديال لقيسم د لامم لمتحدة، ؤ من 2006 ل 2009، كان مدير ديال دّايپارطومو د لامم لمتحدة ؤ لمونضمات دّولية ف ويزارت لخاريجية. كان خدا حتا منصب د مدير ديوان ديال وزير لخاريجية ؤ مدير عام ديال لعلاقات متعددة لاطراف ؤ تّعاون شّامل. بوريطة كان خدم سيكريتير ف سّيفارات د لمغريب ف ڤيينا ؤ بروكسيل. تال 2011 كان شارك ف بزاف د لمؤتمرات لوطنية ؤ دّولية لي عندها علاقة معا تحياد سّلاح، لامن، حفض سّالام، حقوق لانسان، لقضايا لعالامية، ؤ تّعاون لاقليمي. ناصر بوريطة مجوج ؤ عندو جوج ولاد.
محمد حجوي

محمد حجوي (مزيود ف شتنبر 1945) هوّا لامين لعام د لحوكومة لمغريبية من 5 ابريل 2017. كان امين عام ديال سّربيس د لوزير لّول من اكتوبر 2000 تال ابريل 2016. ف يناير 1998 كان شد منصب ديال وزير مؤقت ديال لادارة لعامة ؤ لاصلاح لاداري. كان ؤستاد جاميعي ديال لقانون لعام ؤ لعولوم لادارية، ؤ عندو مؤلفات ؤ ابحات اكاديمية ف هاد ضّومين.
حوكومة أخنوش لولا

حوكومة اخنوش لولا هي لحوكومة د لمملكة د لمغريب من 7 اكتوبر 2021 حتال 23 اكتوبر 2024، ف لولاية تشريعية حضاش د مجليس نواب. تطور د تشكيلة. تبديل د 14 اكتوبر 2021. سيمانة مورما تشكلات لحوكومة، طلبات وزيرة صحة ؤ لحيماية جتيماعية نبيلة رميلي لاعفاء من لپوصط ديالها باش تفرغ لخدمتها د عمدة د دارلبيضا ؤ عين لماليك محمد ساديس ف بلاصتها لوزير لقديم لي كان خالد ايت طالب.
نادية فتاح العلوي

نادية فتاح العلوي (مزيودة ف 17 شتنبر 1971) هيّا وزيرة د لقتيصاد ؤ لفينونس ؤ اصلاح لادارة ف لحوكومة د اخنوش من 7 اكتوبر 2021. كانت قبل وزيرة د سّياحة، نّقل لجوي، صّيناعة تّقليدية ؤ لقتيصاد لجتيماعي من اكتوبر 2019 ف لحوكومة د لعتماني تّانية. الكفاءات ديال نادية فتاح العلوي. دبلومات. كتعتبر نادية فتاح العلوي من ابرز النساء المغربيات اللي برزن فمجال الاقتصاد والاعمال. بعد ما خذات دبلومها من المدرسة العليا للتجارة فباريس (HEC) عام 1994، رجعات للمغرب وبداات المسار المهني ديالها فمدينة الدار البيضاء، كمستشارة فمؤسسة “ارثر اندرسون” المتخصصة فالتدقيق المالي وتمويل الشركات. مناصب ف شركات تامين. من بعد، التحقت بشركة “اكسا” وشغلات فيها منصب مسؤولة على قسم التامين على الحياة، وبقات فيه حتى لعام 2000. من بعد، اسسات شركة خاصة كتخدم فمجال صناديق الاستثمار وتمويل الشركات تابعة لمجموعة اقتصادية معروفة، وكانت المديرة العامة ديالها حتى لعام 2004. ما بين 2005 و2009، خدامات فشركة تامينات اخرى كمديرة عامة مكلفة بقطب الدعم والتمويل. من بعد خاضت تجربة جديدة فمؤسسة مالية مهمة، وقدرات فيها تقود مشاريع رائدة على الصعيد الافريقي والعربي. مديرة عامة ف شركة سهام. فرجعت من بعد لمجموعة “سهام” وشغلات منصب المديرة العامة المكلفة بالشؤون المالية ما بين 2014 و2017، وهو العام اللي تولات فيه منصب المديرة العامة لشركة “سهام للتامين” فرع المغرب، وبقات فهذ المنصب حتى تعيينها عضوة فالحكومة الجديدة. مناصب وزارية مختلفة. تسلمات وزارة السياحة والصناعة التقليدية، ومن بعد تولات منصب وزيرة المالية فحكومة عزيز اخنوش، لتكون من بين الوجوه النسائية القوية اللي مثلات المراة المغربية فالمناصب العليا بثقة وكفاءة. اول مرا ف المغرب كتتولا منصب حكومي. خدات مناصب وزارية رفيعة. تعيين نادية فتاح العلوي فمنصب وزيرة الاقتصاد والمالية كان سابقة فالمغرب، حيث ولات اول امراة فالتاريخ المغربي كتتولى هاد المنصب الحكومي الرفيع. نادية فتاح العلوي، اللي كتنتامي لحزب التجمع الوطني للاحرار، سبق ليها شغلات فالحكومة السابقة منصب وزيرة السياحة والنقل الجوي والصناعة التقليدية والاقتصاد الاجتماعي، وورّات فيه كفاءة كبيرة وقدرة على التسيير. معروفة ب الخبرة الكبيرة ديالها. فتاح العلوي معروفة بخبرتها الكبيرة فمجال التامين والمالية، واسمها لمع فافريقيا كاملة فمجال المال والاعمال. شركة “سهام” الكبيرة، اللي كتضم 56 شركة تابعة فـ26 دولة، اختارتها تكون على راس ادارتها بفضل التجربة والحنكة ديالها. فتاح العلوي خريجة المدرسة العليا د التجارة ف باريس (HEC Paris)، و بدات المسار المهني ديالها عام 1997 ف فرنسا مع شركة “ارثر اندرسن”. من بعد لتاحقات ب مجموعة “سهام للتامين”، و طلعات فيها خطوة ب خطوة حتى ولات رئيسة مجلس الادارة ديال “سهام” فـ 2017. هي مؤسسة و مديرة نادي “Club des Femmes au Maroc” و عضوة ف الشبكة الدولية “Women Corporate Directors”، اللي كتجمع عيالات قياديات من مختلف دول العالم. افضل خمص نساء افريقيات رائدات. وسنة 2016، اختارتها مجلة "جون افريك (Jeune Afrique)" ضمن افضل خمس نساء افريقيات رائدات، فاش كانت المديرة العامة المفوضة لـ“سهام فينانس”. هاد التتويج جا اعترافًا بالانجازات ديالها فمجال التامين بافريقيا، خصوصاً بعدما قدرات توسّع نشاط الشركة فاسواق جديدة بحال نيجيريا، انغولا، كينيا، رواندا، وجزر موريس. نادية فتاح العلوي اليوم كتمثل نموذج ديال المراة المغربية الطموحة اللي جمعت بين التكوين الراقي، الخبرة، والقيادة، ووصلات بجهدها لاعلى المناصب فالدولة.
شكيب بنموسى

شكيب بنموسى (مزيود ف 24 فبراير 1958 ف فاس) هوّا وزيرة د تربية لوطنية، تّعليم لّولاني ؤ رّياضة ف لحوكومة د اخنوش من 7 اكتوبر 2021. كان وزير د دّاخيلية من 2006 ل 2010 ف حوكومة لفاسي. ف 9 مارس 2013، كان عينو لماليك محمد سّادس سافير د لمغريب ف فرانسا. نيشان مورما ولا وزير ف حوكومة اخنوش، دخل ل حيزب تجمع لوطني د لاحرار ؤ ولا عضو ف لمكتب سياسي ديالو. شكون هو شكيب بنموسى. شكيب بنموسى شخصية سياسية مغربية بارزة، تزاد 24 فبراير 1958 فـ مدينة فاس. عندو 63 عام ويحمل الجنسية المغربية، وديانته الاسلام. اشتهر بخبرتو الكبيرة فـ الشان العام والادارة، وشارك فـ بزاف ديال المشاريع التنموية فالبلاد، الشي اللي خلاه قادر على اتخاذ قرارات صائبة ومسؤولة. الانجازات البارزة:. بنموسى معروف بكفاءتو العالية وخبرتو الطويلة فـ مجال الادارة لعامة، واللي خلاتو شخصية مؤثرة فـ المشهد السياسي المغربي. هو شخصية سياسية وادارية بارزة بالمغرب. شكيب بنموسى هو شخصية سياسية وادارية بارزة بالمغرب، من مواليد 24 فبراير 1958 بمدينة فاس، متزوج واب لثلاثة ابناء. في يوم الخميس 7 اكتوبر 2021، تفضل صاحب الجلالة بتعيينه وزيراً للتربية الوطنية والتعليم الاولي والرياضة، بعد ان كان يشغل رئاسة اللجنة الخاصة بالنموذج التنموي منذ 19 نونبر 2019. المناصب العليا:. شكيب بنموسى معروف بخبرته الكبيرة في الادارة العمومية والتخطيط الاستراتيجي، وقد ساهم عبر مسيرته في تطوير البنية التحتية، تحسين الادارة الحكومية، وتعزيز العلاقات الدولية للمغرب، الى جانب اشرافه على مشاريع تعليمية وتنموية هامة.
غيتة مزور

غيتة مزور هي موهنديسة ؤ بيزنيسمانة ؤ سياسية مغريبية. خدات ف 2015 دوكتورا ف لهنداسة تّريسينتية ؤ لحاسوبية من لجاميعة د كارنيݣي ميلون ف لميريكان. خدمات مديرة موساعيدة ف لابوراطوار د طيكنولوجيا لمعلومات ؤ تّواصل ف لجاميعة دّولية د رّباط. ؤ كانت مستشارة ل لبنك دّولي ؤ لپروݣرام د تّنمية ديال لامم لمتحدة. ؤ اسسات شركة د داسيك ديال دّكاء صّيناعي. ف نونبر 2015، ختارتها ماساسوشتش انستيتيوت ؤف طيكنولوجي كا نجمة طالعة ف ضّومين د لهنداسة تّريسينتية ؤ لحاسوبية. عينها لماليك محمد ساديس ف 7 اكتوبر 2021 وزيرة منتدبة ل نتيقال رقمي ؤ اصلاح لادارة ف حوكومة اخنوش.
نبيلة الرميلي

نبيلة الرميلي (مزيودة ف 5 يونيو 1974 ف كازا) طبيبة ؤ سياسية مغريبية. كانت تخرجات من كلية د طّب ؤ خدمات طبيبة ف وزان ما بين 2002 ؤ 2005. ولّات موديرة اقليمية ديال ويزارة د صّحة ف بن مسيك من 2006 تال 2010، ؤ انفا من 2010 تال 2014. ؤ موديرة جيهاوية ف جيهت دّارلبيضا سطات ف 2017، ؤ نايبة ديال لعمدة د كازا مكلفة ب صّحة. ف 20 شتنبر 2021 تّنتاخبات عمدة ديال كازا، باش تولي اول مرا كاتولا هاد لمنصب ف كازا، ؤ تالت عمدة مرا د مدينة كبيرة ف لمغريب. تعينات ف لمنصب ديال وزيرة د صّحة و لحماية لجتيماعية ف 7 اكتوبر 2021 ف لحوكومة د اخنوش، قبل يتعيّن ف بلاصتها خالد ايت طالب موراها ب سيمانة، بعدما طلبات لاعفاء باش "تركّز على لخدمة ديالها كا عمدة د كازا"، على حساب مصادر اعلامية. نبيلة الرميلي مجوجة ب توفيق كميل، لي هوّ عضو معاها ف حيزب تّجمع لوطني د لاحرار ؤ نايب ف لبرلمان، ؤ عندها جوج دراري.
توفيق كميل

توفيق كميل عضو ف مجلس نّواب د لمغريب، رّئيس ديال جماعة سباتة من 29 شتنبر 2021، ؤ كان نّايب تّالت ديال لعمدة د كازا قبل مايحط لستيقالة ديالو ف لّخر ديال شتنبر 2021.
فاطمة زهرا لمنصوري

فاطمة زهرا لمنصوري (مزيودة ف 3 يناير 1976) هيّا موحامية ؤ سياسية مغريبية من حيزب لاصالة ؤ لمعاصرة، ؤ حاليا عمدة ديال مدينت مراكش. خدات لمنصب ديال وزيرة اعداد تّراب لوطني، تّعمير، لاسكان ؤ سّياسة د لمدينة ف 7 اكتوبر 2021 ف لحوكومة د اخنوش. فاطمة الزهراء المنصوري. فاطمة الزهراء المنصوري من النساء المغربيات اللي تميزو وخداو مناصب سياسية مهمة. عندها نشاط مهني وسياسي قوي وكتعتبر من الشخصيات النسائية المؤثرة داخل حزب الاصالة والمعاصرة. المعلومات الشخصية ديالها. النشاة ديالها. فاطمة الزهراء المنصوري (تزادات فـ 3 يناير 1976) هي محامية وسياسية مغربية، وكانت اول مراة كتراس بلدية مراكش. تم انتخابها كـ عمدة مراكش فـ 23 يونيو 2009 وبقات فهذ المنصب حتى 2015، وهاد الشي خلاها ثاني مراة فالمغرب كتقلد هاد المنصب. المسيرة ديالها. فاطمة الزهراء تزادت فـ 1976 فوسط عائلة من الرحامنة، بنت المنصوري عبد الرحمن اللي كان باشا (نائب محافظ) ديال مراكش لمدة 8 سنين. قدمات قرايتها فـ المدارس الفرنسية فـ مراكش، ومن بعد مشات تقرا القانون فـ فرنسا. من الصغر، كانت متاثرة بوالدها وكتهتم تشوفو وهو كيحاجّ فـ المحكمة. هي ام لجوج ديال الوليدات. بدات حياتها المهنية كمحامية، وفتحات شركة محاماة متخصصة فـ قانون المعاملات العقارية والتجارية. بعدين، دخلات للسياسة وتم انتخابها كـ عمدة مراكش عن حزب الاصالة والمعاصرة. السيرة العلمية والمهنية لفاطمة الزهراء المنصوري. فاطمة الزهراء المنصوري كتتمتع بتحصيل علمي عالي: المسار المهني والسياسي ديالها. مصادر
محمد صديقي

محمد صديقي (مزيود ف 1957 ف بركان) هوّا موهنديس د دّولة ف زّراعة ؤ سياسي ؤ عضو ف تّجمع لوطني د لاحرار. خدا لمنصب ديال وزير لفلاحة، صيد لبحري ؤ تنمية لقروية ؤلما ؤ لغابات ف 7 اكتوبر 2021 ف لحوكومة د اخنوش. محمد صديقي مجوج ؤ عندو جوج ولاد. حياتو. محمد صديقي تزاد ف بركان ؤ كبر فيها. مورما شد لباك مشا ل لميريكان باش يدير دّوكتورا ف لاݣرونوميا ف جاميعة د مينيسوطا ف لميريكان. ف 1984، ولا ؤستاد باحت ف معهد لحسن تاني د لاݣرونوميا ؤ لبيطارة، ؤ من 2005 تال 2009 مودير د لبحت لعلمي ؤ دّراسات د دّوكتورا، ؤ كان مكلف ب شّؤون لادارية من 2007 تال 2008. ف 2009، ولّا مودير ديال نفس لمعهد، ؤ ف 2013 كان تعيّن كاتيب عام ل ويزارة لفلاحة.
يونس سكوري

يونس سكوري هوّا موهنديس دولة، ؤستاد جاميعي، سياسي ؤ لمودير لعام د حيزب لاصالة ؤ لمعاصرة. خدا لمنصب ديال وزير الادماج الاقتصادي والمقاولة الصغرى والتشغيل والكفاءات ف 7 اكتوبر 2021 ف لحوكومة د اخنوش. دخل سّكوري لمرة لّولة ل مجلس نّواب ف 2011 معا لّيستة د شّباب. كان قبل من داكشي مستشار ديال وزير دّاخيلية مابين 2007 ؤ 2011. يونس سكوري، تولد ف 17 يونيو 1981 ف طانجا، سياسي المغربي. تعيّن نهار 7 اكتوبر 2021 من طرف الملك محمد السادس، وزير ديال الادماج الاقتصادي، المقاولات الصغرى، التشغيل والكفاءات. السيرة الذاتية. القراية لاكاديمية. يونس سكوري كان حصل على دكتوراه فـ لستراتيجية مِنْ معهد العالي للتجارة وادارة المقاولات (ISCAE). الاطروحة ديالو كانت كتهضر على «تحليل المخاطر السياسية فـ القرارات الاستراتيجية - حالة اصلاحات السياسات العامة فـ المغرب». يونس سكوري كيحمل جوج ديبلومات ديال Executive M. B. A خدهم من École des Ponts Business School فـ باريس (فرانسا) ومن Fox School of Business فـ Temple University (الولايات المتاحدة د ميريكان). وكان حتى هو منخرط فـ واحد لمجموعة ديال التفكير من المستوى العالي حول الاستراتيجيات ما بعد COVID، فـ اطار برنامج تطور بالشراكة مع مؤسس نظرية القيادة التكيفية، الاستاذ Ronald Heifetz من Harvard Kennedy School Network. هو حصل على ديبلوم من ASPEN Institute ف باريس، وقبلها خذا شهادة ديال "Ingénieur d'État" فـ "Télécommunications" من "l'Institut national des postes et télécommunications" فـ الرباط. لكاريير. قبل ما يتعين كوزير، يونس سكوري كان خدم كعميد ومدير عام لجهة افريقيا فـ"Ecole des Ponts Business School" (منذ 2017). تخصص فـ الابتكار فـ النموذج الاقتصادي، التحول الرقمي، القيادة، الستراتيجية وديزاين السياسات العمومية، وكان حتى خبير عند "C. E. A" (اللجنة الاقتصادية لافريقيا ديال الامم المتحدة) فالمجالات اللي كاتعلق بالسياسة الاقتصادية، السياسة الصناعية والتحول الهيكلي. خبير وطني اللي سمع ليه الرئيس ديال اللجنة الخاصة بالنموذج التنموي الجديد، يونس سكوري كان عضو فـ اللجنة الاستراتيجية حدا الامين العام ديال الامم المتحدة بخصوص التقرير ديال التنمية البشرية العربية (2014-2016) اللي ركز على الشباب العربي. يونس سكوري كان مكلف بمهمة فالوزارة ديال الداخلية (9-1-1102-7-1-2007). ساهم فبزاف ديال المشاريع ديال ترقيم الادارة والجماعات الترابية، خصوصاً فالمواكبة ديال الحالة المدنية والمشاريع ديال الدعم للسياسة ديال اللامركزية والمواكبة للشخصيات المنتخبة. يونس سكوري خدم مع الوزارة الاولى، ووزارة التشغيل و ANAPEC فمشاريع دعم تشغيل الشباب، ريادة الاعمال والاستراتيجية الصناعية «Émergence» (الفين وخمسة-الفين وسبعة). لمسار السياسي. تعين يونس سكوري فِ 7 اكتوبر 2021 وزير الادماج الاقتصادي والمقاولات الصغرى والشغل والكفاءات. كان حتى هو نائب برلماني ديال حزب لاصالة ولمعاصرة، وكان عضو ف لجنة المالية والتنمية الاقتصادية ما بين الفين واحداشْ والفين وستاشْ ومن بعد ولى مستشار ف حزب لاصالة ولمعاصرة ف جماعة تمارة وف المجلس الاقليمي ديال الصخيرات-تمارة من الفين وخمستاشْ حتى الفين وواحد وعشرين. من 2012 حتى 2014، يونس سكوري كان مدير تنفيذي ف حزب لاصالة ولمعاصرة وعضو ف المكتب السياسي ديالو بين 2010 و2012. هو حتى كان كيشغل منصب الكاتب العام ديال حزب لاصالة ولمعاصرة ف جهة الرباط-سلا-زمور-زار، ف نفس الفترة، و عضو ف المجلس الوطني ديال الحزب. يونس السكوري هو واحد من المؤسسين ديال برلمان الطفل فـ1999، وتنتخب كممثل ديال الشباب فـالمؤتمر العالمي ديال الشباب اللي كان فـهاواي فـنفس العام.